Oficiālais Vēstnesis L 257 , 08/10/1977 Lpp. 0027 - 0028

Speciālizdevums somu valodā: Nodaļa 3 Sējums 9 Lpp. 0075

Speciālizdevums grieķu valodā Nodaļa 03 Sējums 19 Lpp. 0125

Speciālizdevums zviedru valodā: Nodaļa 3 Sējums 9 Lpp. 0075

Speciālizdevums spāņu valodā: Nodaļa 03 Sējums 13 Lpp. 0063

Speciālizdevums portugāļu valodā Nodaļa 03 Sējums 13 Lpp. 0063



Komisijas Pirmā Direktīva (1977. gada 28. septembris), ar ko groza Direktīvu 68/193/EEK par vīnogulāju veģetatīvās pavairošanas materiāla tirdzniecību (77/629/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 9. aprīļa Direktīvu 68/193/EEK [1] par vīnogulāju veģetatīvās pavairošanas materiāla tirdzniecību, kurā jaunākie grozījumi izdarīti ar Padomes Direktīvu 74/648/EEK [2], un jo īpaši tās 17.a pantu, tā kā, ņemot vērā jaunākās zinātnes un tehnikas atziņas, tālāk izklāstīto iemeslu dēļ būtu jāgroza iepriekš minētās direktīvas pielikumi; tā kā būtu jāuzlabo direktīvā izklāstītie nosacījumi attiecībā uz vīnogulāju pavairošanas materiāla audzēšanu, ņemot vērā kaitīgo organismu ietekmi, jo īpaši saistībā ar vīrusu slimībām un to pārnēsātājiem; tā kā būtu jālabo direktīvas teksts vācu valodā; tā kā būtu jāņem vērā jaunās atkārtoti potētu potzaru klasificēšanas tehnikas; tā kā, lai pēc iespējas ātrāk kļūtu pieejamas veselīgu vīnogulāju audzētavas, oficiālajā etiķetē sākumposmā būtu jānorāda papildu un izvēles informācija, kas iegūta oficiāli atzītās pārbaudēs attiecībā uz vīrustestēta bāzes materiāla izcelsmi; tā kā šajā direktīvā paredzētie pasākumi saskan ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Ar šo Padomes Direktīvas 68/193/EEK I pielikumā izdara šādus grozījumus: 1. I daļas 3. postenī "kaitīgiem organismiem, jo īpaši vīrusiem" vietā lasa "kaitīgiem organismiem vai to pārnēsātājiem, jo īpaši nematodēm, kas pārnēsā vīrusu slimības". 2. Vācu teksta I daļas 5. postenī "Kurzknotigkeit" vietā ir lasāms "Reisigkrankheit". 3. I daļas 6. posteni lasa: "6) Nederīga materiāla saistībā ar kaitīgiem organismiem īpatsvars nepārsniedz: - 5 % potcelmu audzētavās, kas paredzētas sertificēta pavairošanas materiāla sagatavošanai, un - 10 % potcelmu audzētavās, kas paredzētas standarta pavairošanas materiāla sagatavošanai. Ja materiāls ir nederīgs saistībā ar citiem faktoriem, kas nav saistīti ar augu veselību, un tādējādi nederīgā materiāla īpatsvars pārsniedz iepriekš minētos rādītājus, šos iemeslus ieraksta lietā.". 2. pants II pielikuma III daļas 1. postenī B sadaļas tekstu lasa: "B. Garums a) potcelmu spraudeņi potēšanai: minimālais garums no zemākā mezgla punkta zemākās vietas, ieskaitot pašu augstāko starpmezglu posmu, ir 1,705 m; b) audzētavas spraudeņi: minimālais garums no zemākā mezgla punkta zemākās vietas, ieskaitot pašu augstāko starpmezglu posmu, ir 55 cm, Vitis vinifera gadījumā – 30 cm; c) atkārtoti potēti potzari: - ar piecām izmantojamām acīm, minimālais garums no zemākā mezgla punkta zemākās vietas, ieskaitot pašu augstāko starpmezglu posmu, ir 50 cm, - ar vienu izmantojamu aci, minimālais garums 6, 75 cm, griezumu veic vismaz 1, 75 cm attālumā virs acs un 5 cm zem acs" . 3. pants III pielikuma 3. postenī lasa: "Tips | Skaits | 3.Atkārtoti potēti potzari: | | —ar piecām izmantojamām acīm | 100 vai 200 | —ar vienu izmantojamu aci | 500 vai attiecīgs daudzkārtnis" | 4. pants IV pielikumu groza šādi: 1. Pēc A daļas iekļauj šo: "B. Papildinformācija, kas ir atļauta bāzes pavairošanas materiālam un sertificētam pavairošanas materiālam: "Bāzes materiālus/iepriekšējās veģetatīvās stadijas materiālus ir pārbaudījusi… (iestāde), un tie ir apstiprināti kā brīvi no… (vīrusu slimības) saskaņā ar… (pārbaudes metode)".. Bāzes pavairošanas materiālam un sertificētam pavairošanas materiālam šī informācija var attiekties uz lapu ritināšanos un virālo izviršanu, un potcelmu gadījumā – arī uz plankumainību. Pārbaudēm ir jābūt oficiāli atzītām. Tās ir vismaz trīs gadu ilgā laika posmā jāveic oficiāli atzītai un kontrolētai iestādei. Drīkst piemērot šādas pārbaudes metodes: - attiecībā uz vīnogulājiem, visām vīrusu slimībām – indeksēšanas metodes, - virālajai izviršanai, papildus iepriekšminētajām metodēm – indeksēšanas metodi attiecībā uz eļļas augiem, kā arī seroloģisko metodi". 2. Bijušo B daļu pārsauc par C daļu. 5. pants Dalībvalstīs 1978. gada 1. jūlijā stājas spēkā normatīvie un administratīvie akti, kas vajadzīgi, lai izpildītu šo direktīvu. 6. pants Šī direktīva ir adresēta dalībvalstīm. Briselē, 1977. gada 28. septembrī Komisijas vārdā — priekšsēdētāja vietnieks Finn Gundelach [1] OV L 93, 17.4.1968., 15. lpp. [2] OV L 352, 28.12.1974., 43. lpp. --------------------------------------------------